Milevsko
Milevsko (saksa keeles Mühlhausen) on linn Tšehhis Lõuna-Tšehhi maakonnas Píseki ringkonnas. Milevsko asub Písekist 22 km kirdes, Táborist umbes 23 km idas ja České Budějovicest ligikaudu 54 km põhjas. Milevsko asub merepinnast 461 meetri kõrgusel. Milevskot on esmamainitud 1184. aastal. Premonstrantide klooster rajati Milevskosse 1187. aastal. Milevskot on ürikutes esmakordselt aleviks nimetatud 1327. aastal. Linnaõigused sai Milevsko 15. sajandil. Milevskos asub masinaehitustehas ZVVZ (Závody na výrobu vzduchotechnických zařízení).